אברהם סתיו

הרב ד"ר אברהם סתיו (נולד ב-11 בספטמבר 1986, ז' באלול ה'תשמ"ו) הוא רב, מחבר ספרים ומאמרים תורניים, ופובליציסט ישראלי. בעל דוקטורט בפילוסופיה יהודית.

==ביוגרפיה==
נולד בירושלים לאביבה ולרב דוד סתיו וגדל בבני דרום, אנטוורפן ושוהם. למד בישיבה התיכונית דרכי נעם בפתח תקווה, בישיבת ירוחם, בישיבת הר עציון ובכולל הגבוה שעל ידה, ונסמך לרבנות. שירת בצה"ל בחיל התותחנים. 

השלים תואר ראשון במכללה האקדמית הרצוג, תואר שני במחשבת ישראל באוניברסיטת בן-גוריון בנגב (בהצטיינות יתירה).<ref>עבודת התזה שלו הייתה "תפקיד התפילה ואופן השפעתה בהגותם של רבי חסדאי קרשקש ורבי יוסף אלבו", בהנחיית חיים קרייסל, תשע"ז.</ref> עבודת הדוקטורט שלו – תחת הכותרת "תפילת הבקשה ואופן השפעתה בפילוסופיה היהודית בספרד ובפרובנס בימי הביניים", בהנחיית פרופ' חיים קרייסל ופרופ' שלום צדיק – אושרה במרץ 2022 (אדר ב' התשפ"ב).<ref>[https://asif.co.il/wpfb-file/תפילת-הבקשה-ואופן-השפעתה-בפילוסופיה-ה תפילת הבקשה ואופן השפעתה, בפילוסופיה היהודית בספרד ופרובנס בימי הביניים], לקריאה באתר כתב העת אסיף; [https://www.facebook.com/permalink.php?story_fbid=10221243275541132&id=1523830810 פוסט של אברהם סתיו ברשת החברתית פייסבוק], 5 באפריל 2022</ref>

מלמד באולפנת נווה חנה. בעבר לימד בישיבת הר עציון, בישיבת מחנים ובמדרשת מגדל עוז.

לאורך שנים פרסם הרב סתיו מספר ספרים הלכתיים, למדניים ומחשבתיים, וכן מאמרים רבים בכתבי עת תורניים דוגמת תחומין, אסיף, צהר, אסיא, אמונת עתך, מעלין בקודש, המעין, עלון שבות, סיני ועוד, ומאמרים אקדמיים בבמות דוגמת סידרא ו-AJS. חלק מחיבוריו כתב בשיתוף עם אביו הרב דוד סתיו.

בספרו "כחלום יעוף" הציג גישה הלכתית ורוחנית להתמודדות עם אובדן הריון.<ref></ref> בעקבות פרסומו פעיל סתיו בתחום, כותב ומרצה.<ref></ref><ref></ref> ספרו "מבית לפרוכת" הוא עיון למדני, הלכתי ורעיוני, בהלכות עבודת יום הכיפורים. בחיבורו המשותף עם אביו "אבוא ביתך" (שני כרכים), וכן במאמרים שפרסמו יחדיו בכתבי עת תורניים, הציג עם אביו שורת עיונים הלכתיים ורעיוניים הנוגעים להלכות משפחה, צניעות, מיניות ועוד. חיבורו "צמחונות יהודית" (כ-300 עמודים) מכיל שני שערים – מחשבה והלכה – בהם מתבררות שש עשרה סוגיות הנוגעות למעמד בעלי החיים ביהדות, שימוש בהם, הקרבת קרבנות, צמחונות וטבעונות, בשר מתורבת ועוד. ספרו זכה למכתבי ברכה והסכמה מאת הרבנים יעקב אריאל, אליעזר מלמד ומשה צוריאל.<ref></ref>

היה מעורכי שיעוריו של הרב אליהו בלומנצויג על הלכות שביעית, ערך את ספרו של אביו "בין הזמנים" ואת ספרו של הרב אמנון בזק "ניצחוני בני". משמש חוקר בארגון רבני צהר וערך כמה מפרסומיו. בעבר היה מעורכי עמותת סולמות של הרב יוסף צבי רימון.

בעל מדור קבוע של ביקורת תרבות במגזין מוצש שבעיתון מקור ראשון. כן מפרסם מפעם לפעם מאמרים באתרי האינטרנט ערוץ 7, כיפה, ynet ועוד. מרבה לפרסם בחשבונו האישי ברשתות החברתית טוויטר ופייסבוק. נכון למאי 2024 יש לו כ־1400 עוקבים, והוא נחשב לאושיית רשת בקרב הציבור הדתי-לאומי.

== חיים אישיים ==
נשוי לבתיה, בתו הבכורה של הרב רפי פוירשטיין,<ref></ref> ואב לשישה. במהלך תקופת אירוסיהם בשנת ה'תשס"ו חיבר עם אשתו את הקובץ התורני "בת קול" על מסכת סוטה. כמו כן חיברו בני הזוג יחד ספר מאויר על הלכות שנת השמיטה לילדים. מתגורר ביישוב גבעות שבגוש עציון. הפך בעקבות אשתו לצמחוני חלקית.

==ספריו==
* כחלום יעוף: התמודדות עם אובדן הריון, מוסד הרב קוק 2010
* מבית לפרוכת: פשט, עיון ומשמעות בעבודת יום הכיפורים, אלון שבות תשע"ד
*אב באריאל: קונטרס בעניין פרישת הכהן הגדול שבעת ימים קודם יום הכיפורים, אלון שבות תשע"ה
* הרב אברהם ובתיה סתיו, שמיטה: הלכות מצוירות לילדים, אלון שבות תשע"ה
* הרב דוד סתיו והרב אברהם סתיו, אבוא ביתך: שאלות ותשובות בנושא זוגיות ומשפחה – שני כרכים, הוצאת מגיד תשע"ז ותשפ"א
* צמחונות יהודית, משכל (ידיעות ספרים) תשפ"ב

==קישורים חיצוניים==

* 
* [https://asif.co.il/files_author/הרב-אברהם-סתיו/ מאמרי הרב אברהם סתיו] זמינים לצפייה באתר ספריית אסיף.
* [https://asif.co.il/files_author/הרב-דוד-סתיו-והרב-אברהם-סתיו/ מאמרי הרב אברהם סתיו שכתב יחד עם אביו הרב דוד סתיו] זמינים לצפייה באתר ספריית אסיף.
* [http://www.rambish.org.il/results.php?SearchFunction=find&SearchCode=F2_WAU&SearchRequest=682 רשימת המאמרים של הרב אברהם סתיו] באתר רמבי"ש
* [https://www.makorrishon.co.il/writer/אברהם-סתיו/ אברהם סתיו באתר מקור ראשון]
* [https://www.ynet.co.il/tags/אברהם_סתיו אברהם סתיו באתר ynet]
* [https://www.inn.co.il/tags/הרב_אברהם_סתיו אברהם סתיו באתר ערוץ 7]
* [https://www.kipa.co.il/tag/הרב-אברהם-סתיו/ אברהם סתיו באתר כיפה]

==הערות שוליים==

קטגוריה:בוגרי ישיבת הר עציון
קטגוריה:פעילי אינטרנט ישראלים
קטגוריה:רבני צהר
קטגוריה:בוגרי מוסדות רשת החינוך דרכי נעם
קטגוריה:בוגרי ישיבת ההסדר ירוחם
קטגוריה:גוש עציון: רבנים
קטגוריה:פובליציסטים ישראלים
קטגוריה:פובליציסטים כותבי עברית
קטגוריה:מחברי ספרי הלכה
קטגוריה:מחברי ספרות תורנית
קטגוריה:בוגרי המכללה האקדמית הרצוג
קטגוריה:בעלי תואר דוקטור מאוניברסיטת בן-גוריון בנגב
קטגוריה:ישראלים שנולדו ב-1986